Hauts-de-Seine

Hauts-de-Seine on Ranskan departementti numero 92. Se sijaitsee Pariisin länsipuolella Île-de-Francen alueella ja kuuluu Pariisin esikaupunkialueeseen. Departementissa on 1 581 628 asukasta (2011) ja sen väestötiheys on 9 006,5 asukasta neliökilometrillä. Departementti on jaettu 36 kuntaan, joista väkiluvultaan suurimmat ovat Boulogne-Billancourt, Nanterre ja Colombes. Hauts-de-Seinen pääkaupunki on Nanterre.

Hauts-de-Seine on Pariisin jälkeen Ranskan vaurain departementti, ja siellä sijaitsee moderni La Défensen toimisto- ja liikekeskittymä.

Lähteet